CELEX: 52011PC0316
Language: fi
Date: 2011-06-01
Title: Ehdotus NEUVOSTON PÄÄTÖS Euroopan unionin puolesta omaksuttavasta kannasta muuttavien luonnonvaraisten eläinten suojelemista koskevan yleissopimuksen liitteiden I ja II muuttamista koskeviin ehdotuksiin yleissopimuksen sopimuspuolten konferenssin kymmenettä kokousta varten

|

52011PC0316

/* KOM/2011/0316 lopullinen - 2011/0142 (NLE) */  Ehdotus NEUVOSTON PÄÄTÖS Euroopan unionin puolesta omaksuttavasta kannasta muuttavien luonnonvaraisten eläinten suojelemista koskevan yleissopimuksen liitteiden I ja II muuttamista koskeviin ehdotuksiin yleissopimuksen sopimuspuolten konferenssin kymmenettä kokousta varten  

	PERUSTELUT1. Muuttavien luonnonvaraisten eläinten suojelemisesta tehdyn yleissopimuksen (tunnetaan myös CMS- tai Bonnin yleissopimuksena) tavoitteena on maalla tai meressä elävien muuttavien luonnonvaraisten lajien sekä muuttavien luonnonvaraisten lintujen suojelu. Kyseessä on hallitustenvälinen yleissopimus, joka on tehty YK:n ympäristöohjelman suojeluksessa. Se koskee luonnonvaraisten eläinten ja luontotyyppien maailmanlaajuista suojelua. Euroopan unioni on ollut CMS-yleissopimuksen sopimuspuoli 1. marraskuuta 1983[1] alkaen.2. Suojeltavat lajit luetellaan liitteessä I (uhanalaiset lajit) ja liitteessä II (sopimuksia edellyttävät muuttavat lajit).3. Sopimuspuolten konferenssi (COP) on yleissopimuksen päätöksentekoelin, jolla on valtuudet arvioida muuttavien eläinlajien suojelun tasoa ja muuttaa tarvittaessa yleissopimuksen liitteitä I ja II.4. Yleissopimuksen XI artiklan mukaan jokainen sopimuspuoli voi esittää muutoksia Yleissopimuksen liitteisiin tehdyt muutokset tulevat voimaan kaikkien sopimuspuolten osalta 90 päivän kuluttua siitä sopimuspuolten konferenssin kokouksesta, jossa muutokset hyväksyttiin, lukuun ottamatta niitä sopimuspuolia, jotka ovat jättäneet varauman.5. Yleissopimuksen sopimuspuolten konferenssin kymmenes kokous järjestetään Bergenissä (Norjassa) 20.–25. marraskuuta 2011. Tätä kokousta varten ehdotetaan, että unioni tekee ehdotukset yleissopimuksen liitteen I muuttamiseksi. Tarkoituksena on lisätä kahden petolintulajin, Falco cherrug ja Falco vespertinus , suojelua lajien levinneisyysalueella, myös unionin ulkopuolella, seuraavien näkökohtien perusteella: 1) kyseisten lajien sisällyttäminen liitteeseen on tieteellisesti perusteltua; 2) lajien sisällyttäminen liitteisiin on EU:n lainsäädännön mukaista; ja 3) unioni on sitoutunut kansainväliseen yhteistyöhön luonnon monimuotoisuuden suojelemiseksi. Nämä ehdotukset eivät edellyttäisi muutoksia unionin lainsäädäntöön, koska ne koskevat lajeja, joita jo suojellaan asianmukaisesti unionin lainsäädännöllä, kuten lintudirektiivillä[2] ja luontodirektiivillä[3].6. Tämän vuoksi on tarpeen, että neuvosto tekee päätöksen unionin kannasta muutoksia koskeviin ehdotuksiin sopimuspuolten konferenssin kymmenettä kokousta varten.7. Määräaika, jonka yleissopimuksen sihteeristö on asettanut muutoksia koskevien ehdotuksen jättämiselle, on 23. kesäkuuta 2011.8. Yleissopimuksen sihteeristö voi ennen sopimuspuolten konferenssin kymmenettä kokousta toimittaa tiedoksi muiden sopimuspuolten tekemät ehdotukset yleissopimuksen liitteiden I ja II muuttamisesta, ja tämä voi myös edellyttää päätöstä unionin puolesta omaksuttavasta kannasta kyseisiin ehdotuksiin.2011/0142 (NLE)EhdotusNEUVOSTON PÄÄTÖSEuroopan unionin puolesta omaksuttavasta kannasta muuttavien luonnonvaraisten eläinten suojelemista koskevan yleissopimuksen liitteiden I ja II muuttamista koskeviin ehdotuksiin yleissopimuksen sopimuspuolten konferenssin kymmenettä kokousta vartenEUROOPAN UNIONIN NEUVOSTO, jokaottaa huomioon Euroopan unionin toiminnasta tehdyn sopimuksen ja erityisesti sen 191 artiklan 1 kohdan yhdessä 218 artiklan 9 kohdan kanssa,ottaa huomioon komission ehdotuksen[4],sekä katsoo seuraavaa:1.  Luonnonvaraisten eläinten suojelua koskevan yleissopimuksen[5] sopimuspuolena Euroopan unioni voi tehdä ehdotuksia suojeltavien lajien luettelot sisältävien yleissopimuksen liitteiden muuttamiseksi.2.  Sopimuspuolten konferenssi on yleissopimuksen päätöksentekoelin, jolla on valtuudet muun muassa arvioida muuttavien eläinlajien suojelun tasoa ja tarvittaessa muuttaa yleissopimuksen liitteitä I ja II.3.  Vaikuttaa siltä, että lajien Falco cherrug ja Falco vespertinus sisällyttäminen liitteeseen I olisi tieteellisesti perusteltua ja unionin lainsäädännön mukaista ja se vastaisi unionin sitoumusta kansainväliseen yhteistyöhön luonnon monimuotoisuuden suojelemiseksi.4.  Yleissopimuksen sopimuspuolten konferenssin kymmenes kokous järjestetään Bergenissä (Norjassa) 20.–25. marraskuuta 2011.5.  Tätä kokousta varten ehdotetaan, että unioni tekee ehdotuksia liitteen I muuttamisesta siten, että siihen lisätään lajit Falco cherrug ja Falco vespertinus . Nämä ehdotukset toimitetaan yleissopimuksen sihteeristölle,ON HYVÄKSYNYT TÄMÄN PÄÄTÖKSEN:Ainoa artiklaMuuttavien luonnonvaraisten eläinten suojelemista koskevan yleissopimuksen sopimuspuolten konferenssin kymmenettä kokousta varten komissio ehdottaa unionin puolesta muuttavien luonnonvaraisten eläinten suojelemista koskevan yleissopimuksen liitteen I muuttamista siten, että siihen lisätään lajit Falco cherrug ja Falco vespertinus . Komissio toimittaa tämän ehdotuksen yleissopimuksen sihteeristölle.Tehty BrysselissäNeuvoston puolestaPuheenjohtaja [..] [1] Neuvoston päätös 82/461/ETY, tehty 24 päivänä kesäkuuta 1982, muuttavien luonnonvaraisten eläinten suojelemista koskevan yleissopimuksen tekemisestä, EYVL L 210, 24.6.1982, s. 10.[2] Neuvoston direktiivi 79/409/ETY, annettu 2 päivänä huhtikuuta 1979, luonnonvaraisten lintujen suojelusta, EYVL L 103, 25.4.1979, s. 1.[3] Neuvoston direktiivi 92/43/ETY, annettu 21 päivänä toukokuuta 1992, luontotyyppien sekä luonnonvaraisen eläimistön ja kasviston suojelusta, EYVL L 206, 22.7.1992, s. 7.[4] EUVL C […], […], s. […].[5] Neuvoston päätös 82/461/ETY, tehty 24 päivänä kesäkuuta 1982, muuttavien luonnonvaraisten eläinten suojelemista koskevan yleissopimuksen tekemisestä, EYVL L 210, 24.6.1982, s. 10.